## Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

### NN 94/1997 (10.9.1997.), Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

# **ZAVOD ZA PLATNI PROMET**

Na temelju članka 38. stavak 1. točke 3. Zakona o platnom prometu u
zemlji ("Narodne novine" broj 27/93. i 32/97.) glavni direktor Zavoda za
platni promet propisuje

## **PRAVILNIK**

### **O IZMJENAMA I DOPUNAMA PRAVILNIKA O OBLIKU, SADRŽAJU I UPORABI OBRAZACA PLATNOG PROMETA**

Članak 1.

U Pravilniku o obliku, sadržaju i uporabi obrazaca platnog prometa ("Narodne
novine" br.: 81/96., 109/96. i 49/97.) u članku 2. stavak prvi pod 3) briše
se druga i treća alineja.

Članak 2.

U članku 2. stavak drugi briše se tekst "osim Teleks naloga".

Članak 3.

U članku 3. stavak drugi briše se tekst "Izvadak o promjenama i stanju
na računu - obrazac br. 51, čije su dimenzije 355 mm x 102 mm,".

Članak 4.

U članku 7. stavak prvi prva alineja briše se riječ "51".

Članak 5.

U članku 8. stavak prvi briše se riječ "51".

Članak 6.

U članku 46. stavak prvi tekst pod 12) mijenja se i glasi "naziv i sjedište
vjerovnika".

Članak 7.

U članku 46. stavak prvi tekst pod 13) mijenja se i glasi "broj računa
vjerovnika".

Članak 8.

U članku 50. stavak prvi brišu se riječi "i kopija".

Članak 9.

U članku 50. stavak treći mijenja se i glasi:

"Ako nalogodavac u Zavod uz Zbrojni nalog za prijenos podnese i kopiju,
ista mu se potvrđena vraća.

Članak 10.

Članak 54., 55., 56., 57., 58. i 59. briše se.

Članak 11.

U članku 60. riječi "poštanskih uplatnica" zamjenjuju se riječima "svih
uplata".

Članak 12.

U članku 73. stavak 6. zadnja rečenica mijenja se i glasi:

"Zavod upisuje i vezne oznake "33" i "88", te "29", "66", "67", "68",
"71", "73", "75", "80", "83", "92", "93" i "95".

Članak 13.

U članku 74. stavak prvi pod 6) u drugoj rečenici briše se tekst "-obr.
br. 51."

Članak 14.

U članku 77. stavak prvi tekst "ovlašteni izdavač" zamjenjuje se tekstom
"ovlaštena tiskara".

Članak 15.

U dijelu grafičkog prikaza obrazaca i to:

- na kopiji obrasca broj 28, 40, 41, 42, 43, 44, 47, 50 tekst (pečat
i potpis nalogodavca) mijenja se i glasi "potpis nalogodavca",

- na kopiji obrasca 20 tekst (pečat i potpis izdavatelja) mijenja se
i glasi "potpis izdavatelja".

Članak 16.

Mijenja se Prilog broj 1. - Pregled veznih oznaka i objašnjenje za upisivanje
brojeva veznih oznaka u obrasce platnog prometa.

Članak 17.

Mijenja se Prilog broj 2. - Pregled osnovnih modela "poziva na broj"
s objašnjenjem za njihovu primjenu.

Članak 18.

Ovaj Pravilnik stupa na snagu danom objave u "Narodnim novinama".

Broj: III-2-988/97-5
Zagreb, 29. kolovoza 1997.

Glavni direktor
**Dinko Zidarević,** v. r.

---

```
                                                                    Prilog br. 1
                                                 PREGLED
                              VEZNIH OZNAKA I OBJAŠNJENJE ZA UPISIVANJE
                               BROJEVA VEZNIH OZNAKA U OBRASCE PLATNOG
                                                 PROMETA

Naziv vezne oznake                      Tekst u izvatku sudionika
                                                (36 znakova)
01 plaćanje na osnovi fakture           plaćanje na osnovi fakture
02 prijenos avansa                      prijenos avansa
03 naplata čeka                         naplata čeka
04 plaćanje obveze pokrivene            plaćanje obveze pokrivene
   jamstvom                             jamstvom
05 naplata mjenice                      naplata mjenice
06 uplata utrška                        uplata utrška
07 prijenos novčanih sredstava          plaćanje s temelja
   s temelja financijskih ulaganja      financijskih ulaganja
08 plaćanje poreza, prireza,            plaćanje zakonskih obveza
   doprinosa i drugih pristojbi
09 plaćanje na osnovi osiguranja        plaćanje na osnovi osiguranja
10 prijenosi iz sredstava držav-        plaćanja za račun proračuna
   nog proračuna, proračuna             ili fondova
   jedinica lokalne uprave i
   samouprave i fondova
12 plaćanje obustavljenih obveza        plaćanje obveza pri isplati
   pri isplati plaća                    plaća
14 naplata dospjele obveze              naplata dospjele obveze iz
   iz sredstava jamca                   sredstava jamca
15 naplata dospjele mjenice             naplata mjenice iz sredstava
   iz sredstava avalista                avalista
16 uplata građana i plaćanje            uplata građana i plaćanje za
   za građanina                         građanina
17 MBCARD-plaćanje                      MBCARD-plaćanje
   izvršene kupovine                    izvršene kupovine
18 MBCARD-naplata                       MBCARD-naplata
   korištenja kartica                   korištenja kartica
20 kamate                               kamate
25 plaćanje indosmanom                  plaćanje indosmanom
29 storno odobrenja                     tekst iz svrhe doznake:
                                        .......................
30 plaćanje na teret                    plaćanje na teret
   nerezidentskog računa                nerezidentskog računa
31 plaćanje u korist                    plaćanje u korist
   nerezidentskog računa                nerezidentskog računa
33 tekstualni opis svrhe doznake        tekst iz svrhe doznake:
                                        ........................
50 plaćanje s osnove kredita            plaćanje s osnove kredita
51 plaćanje dionica ili udjela          plaćanje dionica ili udjela
52 nalozi za plaćanje temeljem          kupnja vrijednosnih papira
   kupnje vrijednosnih papira
   -račun 749
60 prijava uplata                       prijava uplata
65 prijava isplata                      prijava isplata
66 storno naloga                        storno naloga
   (odobrenja i zaduženja)              (odobrenja i zaduženja)
67 ostali interni nalozi                tekst iz svrhe doznake:
                                        ........................
68 nalozi za plaćanje između            tekst iz svrhe doznake
   sudionika koje je ispostavio
   Zavod temeljem ugovornih             ........................
   ovlasti
70 naplata na temelju                   naplata na temelju
   izvršnih rješenja i odluka           izvršnih rješenja i odluka
71 naplata po sudskim rješenjima        prisilna naplata po sudskim
   i ostalim nalozima prisilne          i drugim rješenjima
   naplate
   -nalog ispostav. u Zavodu
72 uplata za solidarne i                uplata za solidarne i
   humanitarne svrhe                    humanitarne svrhe
73 uplata za solidarne i                uplata za solidarne i
   humanitarne svrhe (za koje           humanitarne svrhe
   se prema odobrenju glavnog
   direktora ne naplaćuje naknada
   Zavoda)
74 uplata zajma za financiranje        uplata zajma za financir.
   javnih potreba                      javnih potreba
75 nalozi za raspored sredstava        tekst iz svrhe doznake:
   s uplatnog računa 833 koje je
   ispostavio Zavod temeljem           .........................
   ugovornih ovlasti
76 raspored sredstava sa zbrojnih       raspored sredstava sa
   i prolaznih računa                   zbrojnih i prolaznih računa
77 prijenos sredstava u depozit         prijenos sredstava u depozit
78 plaćanje iz depozita                 plaćanje iz depozita
80 uključenje isključenje               tekst iz svrhe doznake:
   sredstava u depozit banke
   odnosno štedionice                   ..........................
   - tekstualni opis
83 plaćanje naknade ZAP-u              plaćanje naknade ZAP-u
84 plaćanje bankarske provizije        plaćanje bankarske provizije
85 prijenos sredstava između           prijenos sredstava između DI
   banke odnosno štedionice i          i poslovnih jedinica
   njenih poslovnih jedinica
87 prijenos sredstava s računa         prijenos sredstava s računa
   građanina                           građanina
88 tekstualni opis svrhe               naziv, mjesto uplatitelja i
   doznake i naziv i mjesto            svrha plaćanja:
   uplatitelja                         ...........................
89 prijenos sredstava na račun         prijenos sredstava na račun
   istog sudionika                     istog sudionika
90 prijenos sredstava na teret         kompenzacija
   i u korist istog računa
   sudionika platnog prometa
   (kompenzacija)
92 storno zaduženja                    tekst iz svrhe doznake:
                                       ..........................
93 dugovni promet NBH te                odobrena sredstva od NBH
   interventni, lombardni i
   dnevni krediti
   (sjedište 83000)
94 povrat interventnih,                 povrat sredstava NBH
   lombardnih i dnevnih kredita
   te sredstava obvezne rezerve
95 odobrenje prekonoćnog                odobrenje prekonoćnog
   kredita                              kredita
96 povrat prekonoćnog kredita           povrat prekonoćnog kredita
97 izdvajanje obvezne rezerve           izdvajanje obv. rezerve ili
   i upis blagajničkih zapisa           upis blagajničkih zapisa
Vezna se oznaka utvrđuje na temelju opisa iz elementa "svrha doznake".
pojedine vezne oznake upisuju se prema ovom objašnjenju:
```

**1) Vezna oznaka 01** - plaćanje na osnovi fakture - uporabljuje
se:

- za plaćanje između sudionika platnog prometa radi podmirenja obveza
iz dužničko-vjerovničkih odnosa nastalih u svezi s investicijama, nabavom
trgovinske robe i materijala te obavljenim uslugama za koje prije toga
nisu dani instrumenti osiguranja plaćanja: ček, mjenica i jamstvo;

- za plaćanje iz sredstava akreditiva otvorenog za podmirivanje obveza
iz prve alineje ove točke:

- za plaćanje na osnovi profakture pouzećem;

- za plaćanje građanima u svezi s investicijama, nabavom trgovinske
robe i materijala te obavljenim uslugama.

**2) Vezna oznaka 02** - prijenos avansa - uporabljuje se za plaćanje
ugovorenog avansa i pretplate.

**3) Vezna oznaka 03** - naplata čeka - uporabljuje se pri naplati
svih vrsta čekova osim čekova tekućih računa građana.

**4) Vezna oznaka 04** - plaćanje obveze pokrivene jamstvom - uporabljuje
se za plaćanje iz sredstava dužnika radi podmirenja obveza iz dužničko-vjerovničkih
odnosa nastalih u svezi s investicijama, nabavom trgovinske robe i materijala
te obavljenim uslugama za koje je u postupku osiguravanja plaćanja dano
jamstvo.

**5) Vezna oznaka 05** - naplata mjenice - uporabljuje se pri naplati
mjenice iz sredstava izdavatelja mjenice - trasanta i pri prijenosu sredstava
na osnovi eskonta.

**6) Vezna oznaka 06** - uplata utrška - uporabljuje se pri uplati
gotovine na osnovi ostvarenoga dnevnog utrška i pri obračunu utrška na
osnovi primljenih čekova tekućih računa građana.

**7) Vezna oznaka 07** - prijenos novčanih sredstava s temelja financijskih
ulaganja - uporabljuje se pri prijenosu novčanih sredstava s temelja financijskih
ulaganja.

**8) Vezna oznaka 08** - plaćanje poreza, prireza, doprinosa i drugih
pristojbi - uporabljuje se:

- za plaćanje poreza, prireza, doprinosa, pristojaba, carina, članarina
i drugih obveza pravnih osoba;

- za plaćanje obustavljenih poreza, prireza, doprinosa iz plaća i drugih
osobnih primanja;

- za plaćanje poreza na promet obračunatog i naplaćenog pri realizaciji
proizvoda i usluga;

- za plaćanje kazni na teret sredstava sudionika platnog prometa.

**9) Vezna oznaka 09** - plaćanje na osnovi osiguranja - uporabljuje
se:

- za plaćanje premije osiguranja i reosiguranja iz sredstava pravne
osobe;

- za plaćanje naknade štete na osnovi osiguranja sudionika platnog prometa
i građana od rizika.

**10) Vezna oznaka 10** - prijenosi iz sredstava državnog proračuna,
proračuna jedinica lokalne uprave i samouprave i fondova - uporabljuje
se:

- za prijenos iz sredstava fondova pravnim osobama iz područja za koje
je taj fond osnovan;

- za prijenos iz sredstava državnog proračuna i proračuna jedinica lokalne
uprave i samouprave pravnim osobama.

**11) Vezna oznaka 12** - plaćanje obustavljenih obveza pri isplati
plaća - uporabljuje se pri plaćanju administrativnih zabrana, otplata kredita,
članarina i drugih obustava iz plaća, mirovina i drugih osobnih primanja.

**12) Vezna oznaka 14** - naplata dospjele obveze iz sredstava jamca
- uporabljuje se:

- za naplatu potraživanja iz sredstava davaoca jamstva i superjamstva
(djelomično ili u cjelini);

- za povrat sredstava davaocu jamstva - superjamstva iz sredstava dužnika.

**13) Vezna oznaka 15** - naplata dospjele mjenice iz sredstava avalista
- uporabljuje se:

- za prijenos sredstava s računa avalista na račun trasanta;

- za prijenos sredstava s računa trasanta na račun avalista (regresiranje
avalista).

**14) Vezna oznaka 16** - uplate građana i plaćanje za građanina
- uporabljuje se:

- za uplate što ih banka odnosno štedionica obavlja za račun svojih
deponenata - građana na osnovi obveza za robu i usluge;

- za uplate građana radi podmirivanja obveza iz prve alineje ove točke;

- kad sudionik platnog prometa plaća obustavljene poreze i druge obveze
iz sredstava građana po nalogu poreznog organa, pri ovjeri računa ili u
drugim propisom utvrđenim, slučajevima;

- pri uplati poreza, prireza, doprinosa i drugih pristojbi koje plaćaju
građani - porezni obveznici;

- pri uplati premije osiguranja koje plaćaju građani;

- pri isplati plaća, mirovina i drugih osobnih primanja preko štednih
odnosno tekućih računa građana.

**15) Vezna oznaka 17** - MBCARD - plaćanje izvršene kupovine - uporabljuje
se kad banka plaća trgovini za proizvode kupljene MBCARD platnom karticom
na EFTPOS terminalima.

**16) Vezna oznaka 18** - MBCARD - naplata korištenja kartica - uporabljuje
se pri naplati od banaka čijim su MBCARD platnim karticama izvršene isplate
na bankomatima i kupovinama na EFTPOS terminalima.

**17) Vezna oznaka 20** - plaćanje kamata - uporabljuje se za plaćanje
kamata.

**18) Vezna oznaka 25** - plaćanje indosmanom - upisuje se na obračunski
nalog što ga sudionik platnog prometa podnosi Zavodu za svoje obveze podmirene
indosiranjem mjenice i drugih vrijednosnih papira.

**19) Vezna oznaka 29** - storno odobrenja - tekstualni opis svrhe
doznake upisuje se u Zavodu - uporabljuje se u slučajevima kada Zavod ispravlja
pogrešku nastalu u obradi naloga odobrenjem pogrešnog računa.

**20) Vezna oznaka 30** - plaćanje na teret nerezidentskog računa
- uporabljuje se u svim slučajevima prijenosa sredstava s nerezidentskog
računa u banci na račun sudionika platnog prometa u Zavodu.

**21) Vezna oznaka 31** - plaćanje u korist nerezidentskog računa
- uporabljuje se u svim slučajevima prijenosa sredstava s računa sudionika
platnog prometa u Zavodu na nerezidentski račun u banci.

**22) Vezna oznaka 33** - tekstualni opis svrhe doznake - upisuje
se u Zavodu kada je osim podataka u "pozivu na broj" s naloga platnog prometa
potrebno obuhvatiti i tekstualni opis svrhe doznake u dužini 36 znakova.

**23) Vezna oznaka 50** - plaćanje s osnove kredita - uporabljuje
se na svim nalozima danim s osnove korištenja i otplate kredita.

**24) Vezna oznaka 51** - plaćanje dionica ili udjela - uporabljuje
se pri uplati za dionice odnosno uplati udjela pravnih i fizičkih osoba.

**25) Vezna oznaka 52** - nalozi za plaćanje temeljem kupnje vrijednosnih
papira - uporabljuje se kada sudionik uplaćuje na račun 749 - račun društva
za poslovanje vrijednosnim papirima odnosno kada društvo temeljem te uplate
za sudionika kupuje vrijednosne papire i kada društvo vraća sredstva sudioniku
za neizvršenu kupnju.

26) **Vezna oznaka 60** - prijava uplata - uporabljuje se za obračun
uplata građana s osnove poštanskih uputnica, štednih uloga i drugih uplata.

27) **Vezna oznaka 65** - prijava isplata - uporabljuje se:

- za obračun isplata građanima s osnove poštanskih uputnica, štednih
uloga, međunarodnih poštanskih uputnica i čekova po tekućim računima građana;

- za obračun uplata u banci odnosno štedionici od fizičkih osoba u korist
računa sudionika platnog prometa u Zavodu.

28) **Vezna oznaka 66** - storno naloga (odobrenja i zaduženja) -
tekstualni opis svrhe doznake upisuje se u Zavodu - uporabljuje se za storniranje
odobrenja i zaduženja.

29) **Vezna oznaka 67** - ostali interni nalozi - uporabljuje se
za naloge koji se ne mogu prepoznati po nekom drugom kriteriju.

30) **Vezna oznaka 68** - nalozi za plaćanje između sudionika, upisuje
se u Zavodu za naloge koje je ispostavio Zavod temeljem ugovornih ovlasti
- uporabljuje se:

- pri prijenosu sredstava s računa poslovne jedinice banke odnosno štedionice
na račun banke odnosno štedionice;

- pri prijenosu sredstava na račun na kojemu se vode sredstva kojima
se plaća po ovlaštenju sudionika platnog prometa s njegova računa;

- za plaćanje s računa na kojima se vode sredstva za plaćanje po ovlaštenju
sudionika platnog prometa s njegova računa;

- za djelomičnu naplatu (akceptni nalozi) i

- za naloge koji se ne mogu prepoznati po nekom drugom kriteriju

31) **Vezna oznaka 70** - naplata na temelju izvršnih rješenja i
odluka - uporabljuje se pri naplati s računa sudionika platnog prometa
na osnovi izvršnih sudskih odluka odnosno izvršnih rješenja i izvršnih
naloga organa i organizacija ovlaštenih zakona za donošenje tih odluka,
rješenja i naloga.

32) **Vezna oznaka 71** - naplata po sudskim rješenjima i ostalim
nalozima prisilne naplate - uporabljuje se u slučajevima kada se Nalog
za naplatu ispostavlja u Zavodu. Uporabljuje se i za naloge prisilne naplate
za doprinose iz plaće i doprinose na plaću koje je ispostavio Zavod temeljem
zakonskih ovlasti.

33) **Vezna oznaka 72** - uplata za solidarne i humanitarne svrhe
- uporabljuje se pri prijenosu sredstava na osnovi raznih solidarnih pomoći
ili humanitarnih davanja.

34) **Vezna oznaka 73** - uplata za solidarne i humanitarne svrhe
- upisuje se u Zavodu a uporabljuje se pri prijenosu sredstava na osnovi
raznih solidarnih pomoći ili humanitarnih davanja za koje se, prema odobrenju
glavnog direktora, ne naplaćuje naknada Zavoda - npr., nalozi za račun
"Sveta mati slobode" i ostalo.

35) **Vezna oznaka 74** - uplata zajma za financiranje javnih potreba
- uporabljuje se za uplatu sredstava na osnovi zajma Republike Hrvatske
za financiranje javnih potreba.

36) **Vezna oznaka 75** - raspored sredstava s računa 833 - krajnjim
korisnicima - upisuje se u Zavodu a uporabljuje se za raspored sredstava
s uplatnog računa 833 krajnjim korisnicima koje ispostavlja Zavod temeljem
ugovornih ovlasti.

37) **Vezna oznaka 76** - raspored sredstava sa zbrojnih i prolaznih
računa - uporabljuje se pri rasporedu sredstava sa zbrojnih i prolaznih
računa.

38) **Vezna oznaka 77** - prijenos sredstava u depozit - uporabljuje
se pri prijenosu sredstava u depozit na račun banke odnosno štedionice.

39) **Vezna oznaka 78** - plaćanje iz depozita - uporabljuje se za
plaćanja iz depozita s računa banaka odnosno štedionica.

40) **Vezna oznaka 80** - uključenje/isključenje sredstava u depozit
banke odnosno štedionice - tekstualni opis svrhe doznake upisuje se u Zavodu.
U "pozivu na broj odobrenja" za uključenje, odnosno u "pozivu na broj zaduženja"
za isključenje upisuje se model: 00 i SSSSS-RRR-NNN-PPPPPPP, tj. žiroračun
deponenta. Uporabljuje se za uključenja/isključenja iz jedne banke odnosno
štedionice u drugu banku odnosno štedionicu.

41) **Vezna oznaka 83** - plaćanje naknade ZAP-u - uporabljuje se
pri plaćanju naknade Zavodu za obavljanje poslova platnog prometa, za usluge
oko registracije vrijednosnica i sl.

42) **Vezna oznaka 84** - plaćanje bankarske provizije - uporabljuje
se pri plaćanju bankarske provizije.

43) **Vezna oznaka 85** - prijenos sredstava depozitne institucije
- uporabljuje se pri prijenosu sredstava poslovnoj jedinici banke odnosno
štedionice i pri prijenosu sredstava s računa poslovne jedinice banke odnosno
štedionice na račun banke odnosno štedionice.

44) **Vezna oznaka 87** - prijenos sredstava s računa građanina -
uporabljuje se pri prijenosu sredstava sa žiroračuna građanina na tekući
račun građanina ili štednu knjižicu.

45) **Vezna oznaka 88** - tekstualni opis svrhe doznake i naziv i
mjesto uplatitelja - upisuje se u Zavodu kada je osim podataka u "pozivu
na broj" s naloga platnog prometa potrebno obuhvatiti i tekstualne podatke
s naloga u dužini 36 znakova, naziv u dužini 35 znakova i mjesto uplatitelja
u dužini 10 znakova.

46) **Vezna oznaka 89** - prijenos sredstava na račun istog sudionika
platnog prometa - uporabljuje se pri prijenosu sredstava između različitih
računa istog sudionika.

47) **Vezna oznaka 90** - prijenos sredstava na teret i u korist
istog računa sudionika - uporabljuje se pri kompenzaciji.

48) **Vezna oznaka 92** - storno zaduženja - tekstualni opis svrhe
doznake upisuje se u Zavodu - uporabljuje se u slučajevima kada Zavod ispravlja
pogrešku nastalu u obradi naloga zaduženjem pogrešnog računa.

49) **Vezna oznaka 93** - uporabljuje se za označavanje dugovnog
prometa Narodne banke Hrvatske općenito i za interventne, lombardne i dnevne
kredite koje Narodna banka Hrvatske odobrava bankama i štedionicama preko
"sjedišta" 83000.

50) **Vezna oznaka 94** - oznaka za povrat interventnih, lombardnih
i dnevnih kredita prije toga odobrenih od strane Narodne banke Hrvatske
i za povrat obvezne rezerve.

51) **Vezna oznaka 95** - odobrenje prekonoćnog kredita - upisuje
se u Zavodu a uporabljuje se za odobrenje kredita dobivenog preko Tržišta
novca, Zagreb.

52) **Vezna oznaka 96** - povrat prekonoćnog kredita - uporabljuje
se za vraćanje kredita dobivenog preko Tržišta novca, Zagreb.

53) **Vezna oznaka 97** - uporabljuje se pri izdvajanju sredstava
za obveznu rezervu te pri upisu blagajničkih zapisa.

Prilog br. 2

```

								Prilog br. 2

					PREGLED
			OSNOVNIH MODELA "POZIVA NA BROJ"
			S OBJAŠNJENJEM ZA NJIHOVU PRIMJENU

Broj					Sadržaj modela
modela	(raspored polja i pozicija kontrolnog broja u modelu)
*		P1		P2		P3		-
01		(P1		-P2		-P3)K		-
02		P1		-(P2)K	-(P3)K	-
03		(P1)K		-(P2)K	-(P3)K	-
04		(P1)K		-P2		-(P3)K	-
05		(P1)K		-P2		-P3		-
06		P1		-(P2		-P3)K		-
07		P1		-(P2)K	-P3		-
08		(P1		-P2)K		-(P3)K	-
09		(P1		-P2)K		-P3		-
10		(P1)K		-(P2		-P3)K		-
11		(P1)K		-(P2)K	-P3		-
12		(P1)K		-P2		-P3		-
13		(P1)K		-P2		-P3		-
14		(P1)K		-P2		-P3		-
15		(P1)K		-(P2)K	-		-
16		(P1)K		-(P2)K	-P3		-
17		(P1)K		-P2		-P3		-
21		(P1)K		-(P2)K	-		-
22		(P1)K		-(P2)K	-		-
23		(P1)K		-P2		-P3		-P4
24		(P1)K		-P2		-P3		-
26		(P1)K		-(P2)K	-(P3)K	-
27		(P1)K		-(P2)K	-		-
28		(P1)K		-(P2)K	-(P3)K	-P4
30		(P1)K		-		-		-
31		(P1)K		-		-		-
32		(P1)K		-(P2)K	-(P3)K	-
43		P1		-(P2)K	-P3		-P4
55		(P1)K		-P2		-P3		-
83		(P1)K		-P2		-P3		-
99		-		-		-		-

* Model koji u pretpolju nema broja, uporabljuje se kada se sadržaj polja
u "pozivu na broj" ne stavlja pod kontrolu kontrolnog broja.
```

\* Model koji u pretpolju nema broja, uporabljuje se kada se sadržaj polja
u "pozivu na broj" ne stavlja pod kontrolu kontrolnog broja.

1) U obrascima platnog prometa predviđen je poseban prostor za upisivanje
brojčanih oznaka elemenata "poziv na broj (zaduženje)" i "poziv na broj
(odobrenje)".

Broj osnovnog modela upisuje se u pretpolje, a sadržaj u polje elementa
"poziv na broj". Sadržaj "poziva na broj" može biti upisan sa jednim podatkom
ili sa dva ili sa tri podatka (P1 - P2 - P3), osim kod modela 23, 28 i
43 koji mogu biti upisani sa četiri podatka (P1 - P2 - P3 - P4).

Duljina jednog podatka ograničena je, osim kod modela broj 12 i 22,
na 12 znamenaka. Kod modela 12 podatak P1 i kod modela 22 podatak P2 ima
13 znamenaka.

Ukupna duljina svih podataka ograničena je kod modela sa tri podatka
na 20 znamenaka odnosno kod modela sa četiri podatka na 19 znamenaka.

Podaci se odvajaju crticom (-), a ukupan broj svih podataka i crtica
koje ih odvajaju ne smije prijeći 22 znaka.

Kontrolni broj je sastavni dio podataka P1, P2 ili P3, ovisno o broju
osnovnog modela.

Ako je sadržaj "poziva na broj" iskazan sa jednim podatkom, smatrat
će se da je to podatak P1, ako je iskazan sa dva podatka, smatrat će se
da su to podaci P1 i P2, a ako je iskazan sa tri podatka, smatrat će se
da su to podaci P1, P2 i P3.

2) Izbor modela i broja podataka za brojčano označivanje sadržaja "poziva
na broj" određuje sudionik platnog prometa.

Model koji u pretpolju nema broja, uporabljuje se kad se sadržaj polja
u "pozivu na broj" ne stavlja pod kontrolu kontrolnog broja.

**Model 01** - uporabljuje se kad se cijeli sadržaj "poziva na broj"
stavlja pod kontrolu jednoga kontrolnog broja. Sadržaj se može iskazivati
sa jednim, sa dva ili sa tri podatka.

**Model 02** - ima dva kontrolna broja, koji se izračunavaju odvojeno
za podatak P2 i za podatak P3. Podatak P1 nema kontrolnog broja. Ako se
sadržaj iskaže sa dva podatka, smatra se da su popunjeni podaci P1 i P2.

**Model 03** - svaki podatak ima poseban kontrolni broj. Sadržaj
se može iskazivati sa jednim, sa dva ili sa tri podatka.

**Model 04** - podaci P1 i P3 imaju posebne kontrolne brojeve. Sadržaj
podataka P2 nije pod kontrolom kontrolnog broja. Ako se sadržaj iskaže
sa dva podatka, smatra se da su popunjeni podaci P1 i P2.

**Model 05** - samo je sadržaj podatka P1 pod kontrolom kontrolnog
broja. Ako se sadržaj iskaže sa jednim ili sa dva podatka, smatra se da
su popunjeni podaci P1 odnosno P1 i P2.

**Model 06** - podatak P1 nije pod kontrolom kontrolnog broja, a
za podatke P2 i P3 izračunava se zajednički kontrolni broj. Sadržaji koji
su pod kontrolom kontrolnog broja rastavljaju se tako da podatak P3 nema
početnih nula. Ako je sadržaj iskazan sa dva podatka, podatak P2 je pod
kontrolom kontrolnog broja.

**Model 07** - podatak P2 je pod kontrolom kontrolnog broja. Ako
je sadržaj iskazan samo sa jednim podatkom, smatra se da je to podatak
P1.

**Model 08** - podaci P1 i P2 su pod kontrolom zajedničkog kontrolnog
broja. Podatak P3 ima poseban kontrolni broj. Ako se sadržaj iskaže sa
dva, odnosno sa tri podatka, smatra se da podatak P2 nema početnih nula.

**Model 09** - podaci P1 i P2 imaju zajednički kontrolni broj, a
podatak P3 je bez kontrolnog broja. Ako se sadržaj iskaže sa dva podatka,
smatra se da su to podaci P1 i P2. Ako se sadržaj iskaže sa dva odnosno
sa tri podatka, smatra se da podatak P2 nema početnih nula.

**Model 10** - podatak P1 ima poseban kontrolni broj, a podaci P2
i P3 imaju zajednički kontrolni broj. Ako je sadržaj iskazan sa dva podatka,
smatra se da su to podaci P1 i P2. Tada su i podaci P1 i P2 pod kontrolom
kontrolnog broja. Kad se sadržaj iskaže sa tri podatka, smatra se da podatak
P3 nema početnih nula.

**Model 11** - podatak ima dva kontrolna broja, koji se izračunava
odvojeno za podatak P1 i za podatak P2.

Podatak P3 nema kontrolnog broja.

**Model 12** - podatak P1 ima kontrolni broj izračunat prema posebnom
algoritmu, na primjer:

2 0 0 4 9 4 0 3 3 9 3 1 9

x x x x x x x x x x x x x = 154:11 = 14

7 6 5 4 3 2 7 6 5 4 3 2 1

Broj je ispravan ako je rezultat cijeli broj bez ostatka.

Podatak P1 ima 13 znamenaka, a može imati početne nule. Ukupan broj
znamenaka u "pozivu na broj" iznosi 20.

**Model 13** - podatak P1 ima kontrolni broj izračunat prema posebnom
algoritmu: slijeva udesno prva brojka množi se sa 4, druga sa 3, treća
sa 2, četvrta sa 7, peta sa 6, šesta sa 5, sedma sa 4, osma sa 3, deveta
sa 2. Zbroj dobivenih pojedinačnih umnožaka dijeli se s brojem 11, pri
čemu se dijeljenje ograničava samo na cijele brojeve. Ostatak dobiven pri
dijeljenju oduzima se od broja 11 i dobiveni rezultat predstavlja kontrolni
broj. Iznimke su: ako je ostatak 0, kontrolni broj je 5, i ako je ostatak
1, kontrolni broj je 0.

Podatak P1 ima 10 znamenaka, od kojih je posljednja kontrolni broj.

**Model 14** - podatak P1 ima kontrolni broj izračunat prema posebnom
algoritmu: zdesna ulijevo brojke se naizmjence množe s ponderima 1 i 2.
Zbroj umnoška dijeli se s brojem 10. Ostatak dobiven pri dijeljenju predstavlja
kontrolni broj.

Podatak P1 ima 10 znamenaka, od kojih je posljednja kontrolni broj.

**Model 15** - podatak P1 ima 8 znamenaka računajući i kontrolni
broj. Podatak P2 ima 11 znamenaka računajući kontrolni broj. Uvijek su
upisani podaci P1 i P2. Nikad nema podatka P3.

Kontrolni broj se izračunava prema algoritmu po modulu 10. Znamenke
podatka, zdesna ulijevo, množe se naizmjence s ponderima 2 i 1. Zbroj dobivenih
umnožaka dijeli se s brojem 10. Razlika između broja 10 i ostatka nakon
dijeljenja predstavlja kontrolni broj. Ako je ostatak 0, kontrolni broj
je 0.

**Model 16** - podatak P1 ima 5 znamenaka računajući i kontrolni
broj. Podatak P2 ima 4 znamenke računajući i kontrolni broj. Podatak P3
je bez kontrolnog broja, a sadrži 8 znamenaka.

**Model 17** - podatak P1 ima kontrolni broj izračunat prema algoritmu
međunarodnog standarda ISO 7064 (11, 10) - 1983(E) i dužina mu je varijabilna
do maksimalno 12 mjesta. Podaci P2 i P3 su također varijabilne dužine ali
su bez kontrolnog broja.

**Model 21** - podatak P1 ima 4 znamenke računajući kontrolni broj
i sadrži vrstu prihoda iz Naredbe o načinu uplaćivanja prihoda proračuna
i izvanproračunskih fondova te prihoda za financiranje drugih javnih potreba.
Podatak P2 ima 7 znamenaka računajući i kontroli broj, a sadrži matični
broj pravne osobe dodijeljen od Državnog zavoda za statistiku.

**Model 22** - podatak P1 ima 4 znamenke računajući kontrolni broj
i sadrži vrstu prihoda iz Naredbe o načinu uplaćivanja prihoda proračuna
i izvanproračunskih fondova te prihoda za financiranje drugih javnih potreba.
Podatak P2 ima 13 znamenaka računajući i kontrolni broj, a sadrži jedinstveni
matični broj građana.

**Model 23** - podatak P1 ima 4 znamenke računajući kontrolni broj
i sadrži vrstu prihoda iz Naredbe o načinu uplaćivanja prihoda proračuna
i izvanproračunskih fondova te prihoda za financiranje drugih javnih potreba.
Prva lijeva znamenka u podatku P1 je broj "6". Podaci P2, P3 i P4 ukupno
mogu imati 15 znamenaka, s tim da svaki pojedinačno može imati najviše
12 znamenaka.

**Model 24** - podatak P1 ima 4 znamenke računajući kontrolni broj
i sadrži vrstu prihoda iz Naredbe o načinu uplaćivanja prihoda proračuna
i izvanproračunskih fondova te prihoda za financiranje drugih javnih potreba.
U nastavku iza podatka P1 može i ne mora biti podataka, a ako ih ima, oni
nisu pod kontrolom.

**Model 26** - podatak P1 ima 4 znamenke računajući kontrolni broj
i sadrži vrstu prihoda iz Naredbe o načinu uplaćivanja prihoda proračuna
i izvanproračunskih fondova te prihoda za financiranje drugih javnih potreba.
Podatak P2 ima 6 znamenaka računajući i kontrolni broj, podatak P3 ima
4 znamenke računajući i kontrolni broj.

**Model 27** - podatak P1 ima 4 znamenke računajući kontrolni broj
i sadrži vrstu prihoda iz Naredbe o načinu uplaćivanja prihoda proračuna
i izvanproračunskih fondova te prihoda za financiranje drugih javnih potreba.
Podatak P2 također ima svoj kontrolni broj.

**Model 28** - podatak P1 ima 4 znamenke računajući kontrolni broj
i sadrži vrstu prihoda iz Naredbe o načinu uplaćivanja prihoda proračuna
i izvanproračunskih fondova te prihoda za financiranje drugih javnih potreba.
Podatak P2 ima 3 znamenke računajući i kontrolni broj i sadrži podvrstu
prihoda koji se plaća, podatak P3 ima 6 znamenaka računajući i kontrolni
broj, podatak P4, koji nije pod kontrolom, može imati najviše 6 znamenaka.

**Model 30** - uporabljuju ga korisnici Državnog proračuna u "pozivu
na broj (zaduženje)". Podatak P1 ima 5 znamenaka računajući i kontrolni
broj i sadrži brojčanu oznaku pozicije Državnog proračuna.

**Model 31** - uporabljuju ga korisnici Državnog proračuna u "pozivu
na broj (zaduženje)". Podatak P1 ima 6 znamenaka računajući i kontrolni
broj i sadrži brojčanu oznaku pozicije Državnog proračuna.

Kontrolni broj se izračunava prema algoritmu po međunarodnom standardu
ISO 7064 (11,10) - 1983(E).

**Model 32** - uporabljuju ga korisnici Državnog proračuna u "pozivu
na broj (zaduženje)". Podatak P1 ima 6 znamenaka računajući i kontrolni
broj i sadrži brojčanu oznaku pozicije Državnog proračuna. Podatak P2 ima
6 znamenaka računajući i kontrolni broj i sadrži brojčanu oznaku rednog
broja iz registra kapitalnih projekata. Podatak P3 sadrži brojčanu oznaku
razdjela i glave i ima ukupno 6 znamenaka, od kojih su 3 znamenke razdjel,
2 znamenke glave i jedna znamenka kontrolni broj.

Kontrolni broj se izračunava prema algoritmu po međunarodnom standardu
ISO 7064 (11,10) - 1983(E).

**Model 43** - podatak P1 je bez kontrolnog broja i ima 3 znamenke.
Sadrži odabranu konstantu koja predstavlja račun banke. Podatak P2 ima
8 znamenaka računajući i kontrolni broj. Podatak P3 je bez kontrolnog broja
i ima 5 znamenaka. Podatak P4 je bez kontrolnog broja i ima 3 znamenke.

Model se koristi pri ispostavljanju naloga za naplatu čekova po tekućim
računima građana za prodane proizvode i usluge.

**Model 55** - uporabljuje se kada sudionik platnog prometa obavlja
plaćanje po popisu više pojedinačnih osnova plaćanja (više faktura, obustave
za više radnika i slično) za koje se ne može upisati podatak u "pozivu
na broj" po ostalim modelima zbog dužine podataka. Popis s obavljenim plaćanjima
dužnik dostavlja vjerovniku-primatelju sredstava na propisani odnosno dogovoreni
način.

Sadržaj "poziv na broj", u skladu s ovim modelom, može se iskazati s
jednim podatkom, sa dva ili sa tri podatka. Podatak P1 sadrži samo broj
popisa i njegov sadržaj je pod kontrolom kontrolnog broja. Podaci P2 i
P3 nemaju kontrolnog broja.

**Model 83** - uporabljuje se pri plaćanju naknade Zavodu za platni
promet.

Model "83" ima podatak P1 koji sadrži 4 znamenke računajući i kontrolni
broj po modulu 11, a predstavlja vrstu naknade iz Registra tarifnih stavaka,
i podatak P2 koji predstavlja datum obračuna upisan u formatu DDMMGG i
popunjen je obvezno za P1 9997 ili 8885. Podatak P3 predstavlja broj računa.

**Model 99** - uporabljuje se kad ne postoji podatak koji treba upisati
u polje "poziv na broj"

Model 99 ne može se uporabiti ako se obavlja plaćanje na osnovi faktura,
ugovora, čekova, mjenica, polica, rješenja, na osnovi uplata kredita na
odgovarajuće kreditne partije, uplata na račune građana i drugih sličnih
dokumenata koji se brojčano označuju.

3) Način popune podataka u uokvirenom prostoru "poziv na broj" u obrascima
platnog prometa utvrđuje sudionik platnog prometa, ovisno o svojim potrebama.
Ako za označivanje poslovnog događaja sudionik platnog prometa utvrdi sadržaj
"poziva na broj" od 11 znamenaka, i to 10230578901, može odlučiti:

a) da sadržaj upisuje prema modelu 01, pri čemu se za cjelokupni izraz
izračunava zajednički kontrolni broj (u ovom je primjeru kontrolni broj
6, jer je:

2 ´ 1 + 3 ´
0 + 4 ´ 9
+ 5 ´ 8 +
6 ´ 7 + 7
´ 5 + 8 ´
0 + 9 ´ 3
+ 10 ´ 2
+ 11 ´ 0
+ 12 ´ 1
= 214; 214 : 11 = 19 + ostatak 5; 11 - 5 = 6 = K. Ukoliko je ostatak kod
dijeljenja ništa tj. nema ostatka ili ukoliko je ostatak kod dijeljenja
1 - tada je kontrolni broj K = 0!).

Tada se sadržaj može upisivati u obliku:

01 102-3075-89016

01 10230578-9016

01 10-2305789016

01 10-230578901-6 itd.;

b) da sadržaj upisuje prema modelu 02 sa dva podatka. Tada se kontrolni
broj računa za podatak P2. Sadržaj "poziva na broj" može se upisivati u
obliku:

02 1023 - 5789010

02 578901 - 10235 itd.;

c) da sadržaj upisuje prema modelu 02, pri čemu niz znamenaka što nije
pod kontrolom kontrolnog broja izdvaja, a preostale podatke ponovno dijeli
na dva dijela koji su pod kontrolom kontrolnog broja. Tada se podaci prikazuju
u obliku:

02 1023 - 5789 - 9016

02 1023 - 57894 - 19 itd., ovisno o podjeli broja;

d) da sadržaj upisuje prema modelu 06, pri čemu dio podataka neće biti
pod kontrolom kontrolnog broja, a preostali će dio podataka, neovisno o
tome kako se on dijeli, biti pod kontrolom zajedničkog kontrolnog broja.
Ako sudionik odluči u podatak P1 unijeti 102, sadržaj može upisivati u
obliku:

06 102 - 3057 - 89015

06 102 - 30 - 5789015

06 102 - 30578 - 9015

06 102 - 30578901 - 5 itd.;

e) da sadržaj upisuje prema modelu 06 sa dva podatka. Tada je podatak
P2 pod kontrolom kontrolnog broja. Sadržaj se može upisivati u obliku:

06 102305 - 789011

06 102 - 305789015

06 10230578 - 9016 itd.

```

```

Pravilnik, NN 94/1997-1483